Във връзка с постъпило уведомление с вх. № ОВОС-1452/18.05.2022г. и писма за доп.информация с вх. № ОВОС-1452(2)/21.06.2022г. и вх. № ОВОС-1452(4)/27.07.2022г. за инвестиционно предложение (ИП): „Обособяване на площадка, за временно съхранение на неопасни отпадъци“, в поземлен имот с идентификатор 62075.137.85 с обща площ 2193 м² със самостоятелна административна сграда със застроена площ 136 м²., с възложител „БИЙОНИ19“ ЕООД,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Инвестиционно предложение попада в обхвата на т. 11, буква «б» от Приложение № 2 от ЗООС и на основание чл. 93, ал.1, т.1 от същия закон подлежи на процедура по преценяване на необходимостта от извършване на ОВОС.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000291 „Гора Шишманци“.

 Отговорено от РИОСВ-Пловдив на 10.08.2022г.